שירלי ג'ונס

שירלי מאי ג'ונס (באנגלית: Shirley Mae Jones; נולדה ב-31 במרץ 1934) היא שחקנית וזמרת אמריקאית זוכת פרס אוסקר לשחקנית המשנה הטובה ביותר לשנת 1960 על הופעתה בסרט "אלמר גנטרי". ג'ונס נולדה בצ'רלואי, פנסילבניה. ג'ונס היא בתם היחידה של מריג'ו, עקרת בית ופול ג'ונס, בעל חברת שיכר. נקראה על שמה של השחקנית והפוליטיקאית שירלי טמפל. גדלה בעיירה סמית'טון וכילדה לקחה שיעורים בפיתוח קול ובשירה. החלה את דרכה כשחקנית תיאטרון בברודוויי בגיל 18 לאחר ששוכנעה על ידי מורתה לפיתוח קול להיבחן מול סוכן שחקנים מברודוויי שהתרשם מיכולותייה והחתים אותה מיידית על חוזה. ג'ונס החלה את דרכה בהוליווד בשנת 1955 בסרט "אוקלהומה!", עיבוד קולנועי של פרד זינמן למחזמר "אוקלהומה!" בו שיחקה בתור הנערה לורי ויליאמס. מיוזיקלים אחרים בהם הפגינה ג'ונס את יכולותיה היו "איש המוזיקה" בתפקיד הספרנית מריאן פרו עליו הייתה מועמדת לפרס גלובוס הזהב, "קרוסל" בתור הטוחנת הצעירה ג'ולי ג'ורדן ו"אהבת אפריל". בשנת 1960 זכתה ג'ונס בפרס אוסקר לשחקנית המשנה הטובה ביותר על הופעתה בדרמה "אלמר גנטרי" בתפקיד הפרוצה לולו ביינס, חברתו לשעבר של איש המכירות אלמר גנטרי (ברט לנקסטר). בשנה זו הצטלמה ג'ונס גם לקומדיה מועמדת 7 פרסי האוסקר של ג'ורג' סידני "פפה" בתפקיד השחקנית סוזי מרפי ולמערבון של ג'ון יוסטון "שניים רכבו יחדיו". בשנת 1963 שיחקה בסרטו של וינסנט מינלי "אבא, עליך להתחתן" לצידם של גלן פורד ורון הווארד בתחילת דרכו כשחקן ובקומדיה "רומן עדין" בתפקיד האלמנה הצעירה איימי מרטין. ב-1969 הופיעה ג'ונס בדרמה "הסוף המאושר" בתור פלו האריגן חברת העבר של מרי וילסון (ג'ין סימונס). מאז התפרסמה ג'ונס כשחקנית קולנוע רק בארבעה סרטים משמעותיים, המערבון של ג'ין קלי "המועדון החברתי של שאיין" בו שיחקה לצידם של ג'יימס סטיוארט והנרי פונדה, סרט הפעולה "טנק" בתפקיד לאדונה אשתו של מייג'ור זאק קארי (ג'יימס גארנר), הקומדיה "הילד של סבתא" בתור גרייס סבתו של אלכס וסרט האסונות של אירווין אלן "הרפתקה בפוסידון". ב-1970 הייתה ג'ונס מועמדת לפרס אמי על ההופעה שלה בסרט הטלוויזיה "לילה שקט, לילה בודד" לצידו של לויד ברידג'ס. לאחר שסירבה לתפקיד קרול בריידי בסיטקום הפופולרי "חבורת בריידי" השיבה בחיוב להצעה לככב בתפקיד הראשי בסיטקום אחר, "משפחת פרטרידג'" (שהיה מבוסס על פעילות מוזיקלית של להקת The Cowsills) בתפקיד אם המשפחה שירלי פרטרידג' שהעניק לה שתי מועמדויות לפרס גלובוס הזהב לשחקנית הטובה ביותר בסדרה קומית. ב-2008 שיחקה בשישה פרקים באופרת הסבון "ימי חיינו". ב-2006 הייתה מועמדת לפרס אמי על הופעתה בדרמה "מקומות חבויים" ובשנת 2010 על הופעת אורח שעשתה בסדרת הדרמה "הגומל". לג'ונס שלושה ילדים מנישואיה לשחקן והזמר ג'ק קאסידי: שון קאסידי, שחקן, התסריטאי ומפיק, פטריק קאסידי, שחקן וראיין. בנוסף היא אמו החורגת של השחקן והזמר דייוויד קסידי, בנו מנישואיו הראשונים של ג'ק קאסידי, ממנו התגרשה לאחר 18 שנות נישואים. בשנת 1977 נישאה בשנית לבעלה הנוכחי השחקן והקומיקאי מרטי אינגלס (1936 - 2015). בשנת 1986 קיבלה ג'ונס כוכב קולנוע על שמה בשדרת הכוכבים של הוליווד. אוקלהומה! (1955) קרוסל (1956) אהבת אפריל (1957) לעולם אל תגנוב משהו קטן (1959) בוביקינס (1959) אלמר גנטרי (1960) פפה (1960) שניים רכבו יחדיו (1961) איש המוזיקה (1962) אבא, עליך להתחתן (1963) רומן עדין (1963) נוכלים בריביירה (1964) סוד ההצלחה שלי (1964) הסוף המאושר (1969) המועדון החברתי של שאיין (1970) הרפתקה בפוסידון (1979) טנק (1984) Shriek If You Know What I Did Last Friday the 13th‏ (2000) כסף מן השמיים (2002) גאון עולה (2004) ילד של סבתא (2006) חג המולד שוב כאן (2007) סוף שבוע משפחתי (2013) משפחת פרטריג' (1971–1977) מקומות חבויים (2006) מפרץ מונרך (2006) ימי חיינו (2008) הגומל (2008) הגן המסתורי (2014) - דיבוב מדיה וקבצים בנושא שירלי ג'ונס בוויקישיתוף שירלי ג'ונס, במסד הנתונים הקולנועיים IMDb (באנגלית) שירלי ג'ונס, באתר AllMovie (באנגלית) שירלי ג'ונס, במסד הנתונים הקולנועיים KinoPoisk (ברוסית) שירלי ג'ונס, באתר אפל מיוזיק (באנגלית) שירלי ג'ונס, באתר ספוטיפיי שירלי ג'ונס, באתר AllMusic (באנגלית) שירלי ג'ונס, באתר MusicBrainz (באנגלית) שירלי ג'ונס, באתר Discogs (באנגלית) שירלי ג'ונס, באתר Songkick (באנגלית) שירלי ג'ונס, באתר Genius שירלי ג'ונס, באתר בילבורד (באנגלית) שירלי ג'ונס, באתר אנציקלופדיה בריטניקה (באנגלית)